Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 269/13/8806	Košice, 4.3.2015
EEČ : 2-65-60-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Košice-okolie zo dňa 30.9.2013, spisová značka 1 Pv 269/13/8806, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v okrese Košice - okolie, dňa 05. 01. 2013 o 16.25 hod. viedol osobné motorové vozidlo továrenskej značky Fiat Marea, EČ: PO 836 CB po diaľničnom privádzači v smere od mesta XXXXX na obec Budimír, kde na križovatke so štátnou cestou I/68 prichádzal po vedľajšej ceste označenej dopravnou značkou „Daj prednosť v jazde“, kde počas odbočovania vľavo na hlavnú cestu smerom na obec Budimír nedal prednosť v jazde a vošiel do križovatky, do jazdnej dráhy z ľavej strany prichádzajúcemu osobnému motorovému vozidlu továrenskej zn. Škoda Octavia, EČ: KS 996 DA, ktoré viedol vodič XXXXX po štátnej ceste I/68                     pred križovatkou označenou dopravnou značkou „Hlavná cesta“ od obce Budimír     ku križovatke so štátnou cestou III/068019 na obec Vajkovce, následkom čoho došlo k zrážke vozidiel, pri ktorej sa osobné motorové vozidlo zn. Fiat Marea otočilo          na vozovke a osobné motorové vozidlo zn. Škoda Octavia zišlo mimo vozovku         do priekopy, pričom pri dopravnej nehode spolujazdkyňa vodiča XXXXX, XXXXX utrpela pomliaždenie prednej plochy hrudníka, podvrtnutie a pomliaždenie hrudníkovo driekovej oblasti chrbtice a pomliaždenie ukazováka ľavej ruky, charakterizované znalcom z odboru zdravotníctva ako ľahké zranenie vyžadujúce si liečenie do 42 dní, pričom poškodená XXXXX bola práceneschopná od 05. 01. 2013  do 14. 01. 2013.

Poškodená XXXXX ako spolujazdkyňa v osobnom motorovom vozidle zn. Fiat Marea utrpela pri dopravnej nehode pomliaždenie ľavej čelovej oblasti hlavy s povrchovou kožnou odreninou, ktoré je znalcom z odboru zdravotníctva charakterizované ako ľahšie zranenie vyžadujúce si liečenie a prípadnú práceneschopnosť v trvaní do 7 dní, pričom jej postraumatická stresová porucha si u nej nevyžiadala liečenie, ani trvanie práceneschopnosti a poškodená maloletá Barbora XXXXX, spolujazdkyňa v tom istom motorovom vozidle utrpela pomliaždenie ľavej spánkovo-temennej oblasti hlavy charakterizované znalcom z odboru zdravotníctva ako ľahké zranenie s dĺžkou liečenia do 7 dní.

Uznesením prokurátora Okresnej prokuratúry Košice-okolie zo dňa 30.9.2013, spisová značka 1 Pv 269/13/8806, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
15 mesiacov
Odôvodnenie:
Uznesením okresného prokurátora pre Košice - okolie sp. zn. 1 Pv 269/13 z 23. 09. 2013, ktoré nadobudlo právoplatnosť dňa 18. 10. 2013  bolo trestné stíhanie obvineného XXXXX pre prečin ublíženia na zdraví podľa § 158 Trestného zákona v zmysle § 216 písm. a, b, c) Trestného poriadku podmienečne zastavené a bola mu uložená skúšobná doba v trvaní 15 mesiacov, ktorá začala plynúť od 18. 10. 2013

	Po uplynutí skúšobnej doby šetrením bolo zistené, že obvinený v skúšobnej dobe viedol riadny život.  V plynutí skúšobnej doby sa nedopustil obdobnej, ani inej trestnej činnosti, čím splnil všetky podmienky na postup podľa § 217 ods. 1 Trestného poriadku.

	Preto bolo rozhodnuté, že sa obvinený v skúšobnej dobe osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomíra Kováčová
prokurátorka